རི་བོ་གངས་ཅན་པའི་ཕ་ནོར་གཡུང་དྲུང་བོན་གྱིས་གཙོས་པའི་གྲུབ་མཐའ་རིས་མེད་ཀྱི་གསུང་རབ་འདི་ཉིད་ཤར་ནུབ་འཛམ་བུ་གླིང་བའི་བོད་རིག་པའི་ཞིབ་མཇུག་གི་མཁས་དབང་རྣམས་ཀྱི་སྤྱན་སྔར་བསྟར་བས་གནའ་བོའི་དཔྱད་ཞིབ་ཀྱི་ཡིག་ཆ་རིན་ཐང་བྲལ་བའི་གཞི་རུ་གྱུར་ཅིང་ཁྱད་པར་དུ་དཔལ་ལྡན་སྨན་རིའི་གླིང་གི་དགེ་སློབ་ལྷན་རྒྱས་ཡོངས་དང་བོན་གཞིས་ཐོབ་རྒྱལ་གསར་བའི་ཉིན་མོའི་སློབ་གྲྭའི་དགེ་སློབ་རྣམས་ལ་ཆེད་དམིགས་ཀྱི་ཕན་འབྲས་བླ་མེད་འཐོན་དང་ཐོན་བཞིན་པ་ལགས་སོ།དཔེ་མཛོད་ཁང་ཆེན་མོ་འདི་ཡང་ཁང་བརྩེགས་རིམ་པ་བཞི་ལས་གྲུབ་ཅིང་ཚིགས་པ་དང་པོ་རུ་དཔེ་དེབ་དཔར་རྩ་འཇུག་སྒྲིག་ཁང་དང༌།བརྙན་འཕྲིན་གཟིགས་ཉན་ཁྱབ་བསྒྲགས་མཛོད་ཁང༌།བརྙན་པར་འཇུག་སྒྲིག་ཁང༌།པར་གློག་ཁང༌།བཀའ་དང་བཀའ་བརྟེན་གསུང་འབུམ་སོགས་ལ་དབྱེ་ཞིབ་གོ་བསྡུར་དང་དཀར་ཆག་སྒྲིག་གནང་མཛད་ས་དང་དམིགས་བསལ་སློབ་ཁང༌།ཧིན་དྷིའི་སྡེ་ཚན་བཅས་དང༌།ཚིགས་པ་གཉིས་པའི་གཡས་མའི་ནང་བོད་རྒྱ་དབྱིན་གསུམ་གྱི་དཔེ་དེབ་གཟུགས་ཅན་དང་དེབ་གཟུགས་བལྟ་ཀློག་གནང་ས་དང༌།འགན་འཛིན་ལས་ཤགགཡོན་མ་རུ་གྲུབ་མཐའ་རིས་མེད་ཀྱི་བཀའ་དང་བཀའ་བརྟེན་གསུང་འབུམ་དཔེ་གཟུགས་ཅན་དང་ཞིབ་འཇུག་དང་བལྟ་ཀློག་གནང་ས་ཡིན།སུམ་ཐོག་གི་གཡས་མ་འགྲེམས་སྟོན་ཁང་དང༌།གཡོན་མ་བགྲོ་གླེང་དང་འཚོགས་འདུ་ཁང༌།རྩེའི་ཐོག་ཁང་ནང་དུ་རྩ་རླུང་དང་སྒོམ་བརྒྱག་ཉམས་ལེན་གནང་ས་བཅས་དང་།འཁྲིས་སུ་ཚིགས་གསུམ་ཅན་གྱི་ཁང་བརྩེགས་ཚིགས་པ་དང་པོ་རུ་དཔེ་མཛོད་འགན་འཛིན་བཞུགས་ཤག་དང་ཚན་རིག་ཞིབ་འཇུག་སྡེ་ཚན་།མཛོད་ཁང་དང་།ཚིགས་པ་གཉིས་པ་རུ་ཐབ་ཚང་དང་བཞེས་ལག་གནང་ས་དང་དེ་མིན་ཚིགས་པ་གཉིས་པ་གསུམ་པ་ཞིབ་འཇུག་པ་རྣམས་སྡོད་གནས་ཀྱི་བཞུགས་ཤག་སོགས་ཕྱི་ནང་ཁོར་ཡུག་ཆ་རྐྱེན་བཞེངས་བསྐྲུན་ལེགས་འགྲུབ་ཕུན་སུམ་ཚོགས་པ་བྱུང་ནས་ྋབོན་འབྱུང་ལྡན་སུམ་བརྒྱ་དང་གཅིག་གི་མེ་ཕག་ཕྱི་ལོ་ཉིས་སྟོང་བདུན་གྱི་སྤྱི་ཟླ་བཞི་བའི་ཚེས་ཉེར་གཅིག་ཉིན་དབུ་འབྱེད་ཀྱི་མཛད་སྒོ་རྒྱ་ཆེར་ཕུན་སུམ་ཚོགས་པ་སྤེལ་བ་ལགས་སོ།